Klasa: 612-03/24-01/222

Urbroj: 2181-110-24-1

Split, 6. rujna 2024.

Temeljem odredbe članka 18. Statuta Gradskog kazališta mladih te članka 21. Pravilnika o radu, ravnatelj Gradskog kazališta mladih raspisuje

**NATJEČAJ**

**za popunu radnog mjesta knjigovođa-arhivar, jedan izvršitelj na neodređeno vrijeme u punom radnom vremenu, uz probni rad od četiri mjeseca**

**Uvjeti:**

- VŠS ili SSS ekonomskog smjera

- 1 godina radnog staža u struci

- znanje rada u programu Word i Excel

- znanje engleskog jezika

- položen ispit za upravljanje dokumentarnim i arhivskim gradivom izvan arhiva. Na radno mjesto može biti primljen i kandidat koji nema položen ovaj ispit, uz obvezu polaganja istog u roku od godinu dana od početka rada.

**Kratak opis poslova:**

- kontira potrebnu dokumentaciju i evidentira poslovne transakcije u knjigovodstveni sustav

- sudjelovanje u platnom prometu – plaćanje računa dobavljača i ostalih obveza

- rad u Riznici – unos podataka u skladu s utvrđenim poslovnim procesima

- obračun i isplata plaća, bolovanja, prijevoza na posao i s posla te ostalih naknada zaposlenicima

- obračun i isplata drugog dohotka

- obračun i isplata putnih naloga

- obračun naknada polaznicima kazališnih studija

- prijava i odjava s mirovinskog i zdravstvenog osiguranja radnika

- obavlja poslove objava u Elektroničkom oglasniku javne nabave

- obavlja poslove u vezi čuvanja, korištenja i izlučivanja arhivskog i dokumentarnog gradiva u skladu sa zakonskim propisima

- surađuje s Državnim arhivom u vezi arhivske građe

- obavlja i druge poslove iz svog djelokruga po nalogu ravnatelja.

Kandidati su dužni uz vlastoručno potpisanu prijavu na natječaj (u kojoj je potrebno navesti ime i prezime, broj telefona, e-mail adresu te adresu stanovanja) priložiti:

- životopis

- dokaz o odgovarajućem stupnju obrazovanja (svjedodžba)

- dokaz o radnom stažu u struci (potvrda o podacima evidentiranim u matičnoj evidenciji Hrvatskog zavoda za mirovinsko osiguranje te potvrda poslodavca iz koje je vidljivo na kojim je poslovima kandidat radio ili rješenje o rasporedu ili ugovor o radu)

- potvrdu o znanju engleskog jezika (ili vlastoručno potpisana izjava o znanju engleskog jezika)

- vlastoručno potpisana izjava o znanju rada u programu Word i Excel

- uvjerenje o položenom ispitu za upravljanje dokumentarnim i arhivskim gradivom izvan arhiva, ako je ispit položen.

Na natječaj se mogu prijaviti osobe oba spola. Izrazi koji se koriste u ovom natječaju, a imaju rodno značenje, koriste se neutralno i odnose se jednako na ženski i muški spol.

Isprave se prilažu u preslici, a izabrani kandidat predočit će dokumentaciju u izvorniku/ovjerenoj preslici.

Prijavom na natječaj kandidati dozvoljavaju Gradskom kazalištu mladih da prikuplja, koristi i obrađuje njihove osobne podatke navedene u prijavi i priloženoj dokumentaciji samo u svrhu provedbe natječajnog postupka kao i objave obavijesti o rezultatima natječaja, a sukladno propisima koji uređuju zaštitu osobnih podataka. Po dovršetku postupka, Kazalište će dobivene osobne podatke brisati/uništiti osim u slučaju zaposlenja osobe koja daje osobne podatke.

Kandidati koji ostvaruju pravo prednosti pri zapošljavanju prema posebnim propisima, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju iz koje je vidljivo spomenuto, prema posebnom zakonu.

Kandidati koji se pozivaju na pravo prednosti pri zapošljavanju u skladu s člankom 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23) te na pravo prednosti pri zapošljavanju osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjavaju uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužni su, pored dokaza o ispunjavanju traženih uvjeta iz natječaja, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužni su, pored dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Rok za podnošenje prijava je 8 dana od dana objave natječaja. Prijave s životopisom te dokazima o ispunjavanju traženih uvjeta podnose se na hrvatskom jeziku (strane isprave trebaju biti prevedene na hrvatski jezik) i dostavljaju na adresu: Gradsko kazalište mladih, Split, Trg Republike 1, s naznakom „Za natječaj – knjigovođa - arhivar“. Natječaj traje od 9. rujna 2024.

Natječaj za zasnivanje radnog odnosa objavit će se na mrežnim stranicama Gradskog kazališta mladih i Ministarstva kulture i medija RH.

Urednom prijavom smatra se prijava koja sadrži sve podatke i priloge navedene u tekstu ovoga natječaja. Nepotpune i nepravovremeno pristigle prijave, kao i prijave kandidata koji ne ispunjavaju formalne uvjete iz natječaja, neće se razmatrati.

Gradsko kazalište mladih zadržava pravo provođenja prethodne provjere stručnih i drugih sposobnosti kandidata za radno mjesto.

O rezultatima natječaja kandidati će biti obaviješteni objavom na službenoj web stranici Gradskog kazališta mladih [www.gkm.hr](http://www.gkm.hr) u odjeljku O KAZALIŠTU – NATJEČAJI, sukladno čl. 10. st. 1. toč. 10. Zakona o pravu na pristup informacijama (NN 25/13, 85/15 i 69/22), u roku od 8 dana od isteka roka za donošenje odluke o izboru kandidata za radno mjesto. Dostava odluke smatra se obavljenom istekom osmog dana od dana objave odluke na internetskoj stranici. Kandidati koji su se pozvali na pravo prednosti bit će obaviješteni i sukladno odredbama zakona.

RAVNATELJ:

Ivo Perkušić